Document ID: 32009D0148

KOMISIJAS LĒMUMS
(2009. gada 19. februāris),
ar ko groza Lēmumu 2008/883/EK attiecībā uz Brazīliju saistībā ar datumu, kurā ir atļauts atsevišķu veidu svaigas liellopu gaļas imports Kopienā
(izziņots ar dokumenta numuru K(2009) 1040)
(Dokuments attiecas uz EEZ)
(2009/148/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu un 4. punktu,
tā kā:
(1)
Padomes 1976. gada 21. decembra Lēmumā 79/542/EEK, ar ko izveido trešo valstu vai to daļu sarakstu un pieņem dzīvnieku un cilvēku veselības un veterinārās sertifikācijas nosacījumus atsevišķu dzīvu dzīvnieku un to svaigas gaļas ievešanai Kopienā (2), ir paredzēti sanitārie nosacījumi dzīvu dzīvnieku, izņemot zirgu dzimtas dzīvniekus, kā arī šādu dzīvnieku svaigas gaļas, ieskaitot zirgu dzimtas dzīvnieku gaļu, bet izņemot gaļas izstrādājumus, importam Kopienā.
(2)
Lēmumā 79/542/EEK paredzēts, ka pārtikā lietojamu svaigu gaļu ir atļauts importēt vienīgi tad, ja šāda gaļa tiek ievesta no tādas trešās valsts vai tās daļas teritorijas, kas norādīta minētā lēmuma II pielikuma 1. daļā, un svaigā gaļa atbilst attiecīgajā veterinārajā sertifikātā izklāstītajām prasībām pret minēto gaļu saskaņā ar minētā pielikuma 2. daļā iekļautajiem paraugiem, ievērojot visus īpašos nosacījumus vai papildu garantijas, kas attiecas uz gaļu.
(3)
Ar Lēmumu 79/542/EEK, kas grozīts ar Komisijas Lēmumu 2008/642/EK (3), inter alia, Paraná un São Paulo štatus ar teritorijas kodu BR-3 no jauna iekļāva ierakstā par Brazīliju Lēmuma 79/542/EEK II pielikuma 1. daļā, atļaujot no minētajiem štatiem importēt atkaulotu un nogatavinātu liellopu gaļu, kas iegūta no dzīvniekiem, kuri nokauti 2008. gada 1. augustā vai pēc minētā datuma.
(4)
Ar Lēmumu 79/542/EEK, kas grozīts ar Komisijas Lēmumu 2008/883/EK (4), vēlreiz grozīja minēto pielikumu, ierakstā par Brazīliju ar teritorijas kodu BR-1 no jauna iekļaujot Mato Grosso do Sul un pievienojot atlikušo Minas Gerais un Mato Grosso štatu teritoriju, lai atļautu importēt Kopienā atkaulotu un nogatavinātu liellopu gaļu, kas iegūta no dzīvniekiem, kuri nokauti 2008. gada 1. decembrī vai pēc minētā datuma. Savukārt Lēmuma 2008/883/EK 2. pants ļauj līdz 2009. gada 14. janvārim Kopienā importēt atkaulotas un nogatavinātas liellopu gaļas, kas iegūta no dzīvniekiem, kuri nokauti pirms 2008. gada 1. decembra, sūtījumus no teritorijas, kuras kods ir BR-1, kā definēts Lēmumā 2008/642/EK.
(5)
Jādod vairāk laika, lai turpinātu Kopienā importēt tādas liellopu gaļas, kas iegūta no dzīvniekiem, kuri nokauti 2008. gada 1. decembrī vai pirms minētā datuma, krājumus no Brazīlijas teritorijas, kuras kods ir BR-1, kā definēts attiecīgās valsts ierakstā II pielikuma 1. daļā Lēmumam 79/542/EEK, kas grozīts ar Lēmumu 2008/642/EK, jo dzīvnieku veselības apdraudējums nepastāv un jau pirms minētā datuma atļauts svaigas gaļas imports Kopienā no minētajām teritorijām. Tādēļ jāgroza Lēmuma 2008/883/EK 2. pants, lai minēto importu atļautu veikt līdz 2009. gada 30. jūnijam.
(6)
Tādēļ attiecīgi jāgroza Lēmums 2008/883/EK.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2008/883/EK 2. pantu aizstāj ar šādu tekstu:
“2. pants
Līdz 2009. gada 30. jūnijam Kopienā var importēt svaigas atkaulotas un nogatavinātas liellopu gaļas, kas iegūta no dzīvniekiem, kuri nokauti 2008. gada 1. decembrī vai pirms minētā datuma, sūtījumus no Brazīlijas teritorijas, kuras kods ir BR-1, kā definēts II pielikuma 1. daļā Lēmumam 79/542/EEK, kas grozīts ar Komisijas Lēmumu 2008/642/EK (5).
2. pants
Šis lēmums ir adresēts dalībvalstīm.
Briselē, 2009. gada 19. februārī

Labels: 4
16
6
18
15